Kumkum Bhagya Written Update: प्राची की मम्मी से शादी कर सकता है अभी, जानें आज क्या होगा  
'कुमकुम भाग्य' में आज के एपिसोड में जानें क्या होगा
अभी और प्रज्ञा की जिंदगी में चल रहा है तूफान
प्राची को लेकर आज होगा कुछ ऐसा
'कुमकुम भाग्य (Kumkum Bhagya)' का पिछला एपिसोड काफी दिलचस्प था. सृति झा (Sriti Jha) और शब्बीर आहलूवालिया (Shabir Ahluwalia) के सीरियल 'कुमकुम भाग्य (Kumkum Bhagya)' में आपने देखा कि अभी सरिता को अपनी कार में लिफ्ट देता है. सरिता अभी से कहती है कि उसके लिए प्राची की मां सबसे अच्छी जीवनसाथी रहेगी. अभी सरिता की इस सलाह पर हंसता है. वहीं आलिया प्राची को अपनी एनिवर्सरी की पार्टी की तैयारियों में हाथ बंटाते देखती है. इसे देख आलिया गुस्सा हो जाती है और रिया को अच्छा महसूस कराने के लिए प्राची की बेइज्जती कर देती है.
टीआरपी की लिस्ट में नंबर वन चल रहे शो 'कुमकुम भाग्य (Kumkum Bhagya)' के आज के एपिसोड में आप देखेंगे कि आलिया मीरा को कहती है कि वो नैनी होने के अपने नियमों को भूल चुकी है. आलिया मीरा को धमकाते हुए कहती है कि वो अपने सभी पुराने नियम याद कर ले और साथ ही कुछ नए नियम भी अपना ले. अब देखना होगा कि आलिया की डांट पर मीरा क्या करती है?